OpenLLM-France/wikimedia huggingface dataset:
# Tour de Flandes 2005

L'edició del 2005 de la clàssica ciclista Tour de Flandes es disputà el 3 d'abril del 2005.
En una fuga que també incloïa Erik Zabel, Peter Van Petegem, Alessandro Ballan, Andreas Klier i Roberto Petito, Tom Boonen va endur-se la victòria. Com que era l'esprintador més ràpid del grup, tothom s'esperava que intentés arribar a l'esprint, però els va sorprendre a tots amb un atac a vuit quilòmetres del final i va guanyar amb més de mig minut d'avantatge.

## Classificació general

| | Ciclista | Equip | Temps |
| 1 | Tom Boonen | Quick Step-Innergetic | 6h 22'00" |
| 2 | Andreas Klier | T-Mobile Team | + 35" |
| 3 | Peter Van Petegem | Davitamon-Lotto | + 40" |
| 4 | Erik Zabel | T-Mobile Team | m. t. |
| 5 | Roberto Petito | Fassa Bortolo | m. t. |
| 6 | Alessandro Ballan | Lampre-Caffita | m. t. |
| 7 | George Hincapie | Discovery Channel | + 1'42" |
| 8 | Léon van Bon | Davitamon-Lotto | m. t. |
| 9 | Sergei Ivanov | T-Mobile Team | m. t. |
| 10 | Vladímir Gússev | Team CSC | m. t. |

## Referències

* ↑ «Boonen escapa a ocho km de meta y gana en solitario». El Mundo Deportivo, 04-04-2005, p. 53 [Consulta: 4 abril 2015].
* ↑ Vídeo amb resum de la cursa: «2005: Tom Boonen» (vídeo) (en neerlandès). Sporza, 03-04-2019. [Consulta: 14 octubre 2020].
* ↑ A l'octubre del 2012, George Hincapie va ser suspés per 6 mesos i els resultats obtinguts del 31/5/2004 al 31/7/2006 van ser anul·lats.

## Enllaços externs

* Lloc web de la cursa
# Sporting Clube de Luanda

L'Sporting Clube de Luanda, sovint conegut com a Sporting de Luanda, és un club esportiu de la ciutat de Luanda, Angola.
Va ser fundat el 1920, com un club filial de l'Sporting de Lisboa. Després de la independència el 1975, el club fou forçat a canviar de nom per Diabos Verdes, més tard Leões de Luanda. Als anys 1990s retornà al nom original. Va ser un dels clubs més destacats del país durant l'era colonial guanyant vuit lligues nacionals.

## Palmarès

* Lliga angolesa de futbol:
** 1941, 1942, 1944, 1946, 1947, 1955, 1956, 1963

## Referències

* ↑ «Sporting Clube de Luanda :: Statistics :: Titles :: Titles (in-depth) :: History (Timeline) :: Goals Scored :: Fixtures :: Results :: News & Features :: Videos :: Photos :: Squad :: calciozz.it» (en italià). [Consulta: 11 juliol 2017].
* ↑ «Angola - List of Champions». rsssf.com. [Consulta: 16 desembre 2017].
# Paco Viciana

Paco Viciana (Barcelona, 1964) és un compositor català de formació clàssica i professor de música.

## Biografia

El 1976 va començar la seva formació musical a través d'estudis i cursos en diferents institucions com el Conservatori Municipal de Música de Barcelona o el Conservatori Professional de Música de Badalona. També ha estudiat a l’Escola de Música de Barcelona, a l’Escola Zeleste de Barcelona, a l’Aula de Música Moderna i Jazz de Barcelona, i a l’Escola de Musicoteràpia de Vitòria-Gasteiz.
A partir del 1987 va combinar aquesta formació amb la impartició de classes, conferències i audicions a l'Escola de Música El Sol Fa de Besalú (fundador i director), Escola de Música Moderna i Jazz de Banyoles, l'Escola d'Art d'Olot fins a l'any 1999.
Va ser el 2000 quan va col·laborar setmanalment durant tres temporades en el programa de Catalunya Ràdio "El pont de les formigues" conduït per Martí Gironell i Gamero.
Paral·lelament, ha actuat en nombrosos Festivals de Música, ha compost cançons per diverses obres de teatre (Quin jove més embalat d'Eugène Labiche) i també bandes sonores per cinema i televisió com a Whisky curt de J. M. Pérez, La vella llei de Joan Solana, la sèrie televisiva Dalí a la carta, etc.

## Fons

El fons de Paco Viciana es conserva a la Filmoteca de Catalunya i consta de tres CDs on predominen audiovisuals en MP4 amb la música de curtmetratges, reportatges i col·laboracions amb la televisió.

## Referències

* ↑ G-Soft. «PACO VICIANA» (en castellà). [Consulta: 6 gener 2024].
* ↑ Castillón, Xavier. «‘Onírica': música, poesia i art per retrobar-se amb la natura - 05 oct 2023», 06-01-2024. [Consulta: 6 gener 2024].
* ↑ Biblioteca. «Autors/es de Banyoles i el Pla de l'Estany: Paco Viciana», dimecres, 30 juliol 2014. [Consulta: 6 gener 2024].
* ↑ «NODAC Paco Viciana al repositori de la Filmoteca de Catalunya.» (en català).
# Mark Walters

Mark Walters (Winnipeg, 15 de febrer de 1976) va ser un ciclista canadenc, professional del 1998 al 2008. Del seu palmarès destaca els dos Campionats nacional en ruta i la victòria final al First Union USPRO Championships.

## Palmarès

* 1998
** Campionat del Canadà en ruta
** Vencedor d'una etapa del Tour de Beauce
* 1999
** 1r a la Volta a Okinawa
** Vencedor d'una etapa del Tour de Toona
* 2001
** Campionat del Canadà en ruta
* 2002
** 1r al First Union USPRO Championships
* 2003
** Vencedor d'una etapa del Tour de Toona
* 2004
** Vencedor d'una etapa del Fitchburg Longsjo Classic
* 2007
** Vencedor d'una etapa del Tour de Beauce

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Zannanza

Zannanza era un fill del rei hitita Subiluliuma I. Alguns erudits pensen que mes que el nom del príncep es tractaria del seu títol egipci.
A la mort de Tutankhamon la seva vídua Ankhesenamon (anomenada també Dahamunzu, que probablement era un títol més que un nom) i tercera filla d'Akhenaton, va escriure a Subiluliuma demanant un fill per casar-hi. El rei hitita, que era davant Kargamis, va quedar sorprès i va enviar a comprovar la veracitat del missatge a Hattusazit, el camarlenc reial. Al cap d'unes setmanes o mesos va retornar el camarlenc amb un enviat egipci anomenat Hani.
Convençut el rei després de llargues vacil·lacions, va acordar l'establiment de la pau entre Hatti i Egipte i va enviar el seu fill Zannanza per casar amb la viuda. Però en el camí Zannanza va morir assassinat segurament per membres de la cort egípcia que no veien bé la ingerència dels hitites. Els cortesans van obligar a la reina casar-se amb un d'ells, anomenat Ay, que va esdevenir faraó.
Aquest fet va provocar la ira de Subiluliuma que va enviar un altre fill seu, Arnuwandas II en una expedició de càstig contra Egipte, on va fer molts presoners que va portar a Hatti. Entre els egipcis hi havia una greu plaga, que va provocar la mort de Subiluliuma i del seu fill Arnuwandas, que va ser rei, substituint el seu pare, durant molt poc temps.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 60. ISBN 8446022532.
# Tomo Miličević

Tomo Miličević, nascut el 3 de setembre del 1979, és un músic procedent de Bòsnia i Hercegovina. Tomo s'ha dedicat a la música des del 2003, quan entrà a la banda de rock alternatiu 30 Seconds to Mars. Actualment n'és el principal guitarrista.

## Discografia

* A Beautiful Lie, 30 d'agost del 2005
* This Is War, 4 de desembre del 2009

## Enllaços externs

* Lloc web oficial de 30 Seconds To Mars
# Trinidad (Colorado)

Trinidad és una població dels Estats Units a l'estat de Colorado. Segons el cens del 2000 tenia 9.078 habitants.

## Demografia

Segons el cens del 2000, Trinidad tenia 9.078 habitants, 3.701 habitatges, i 2.335 famílies. La densitat de població era de 555,5 habitants per km².
Dels 3.701 habitatges en un 29,5% hi vivien nens de menys de 18 anys, en un 43,6% hi vivien parelles casades, en un 14,5% dones solteres, i en un 36,9% no eren unitats familiars. En el 32,7% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,9% tenia menys de 18 anys, un 9,4% entre 18 i 24, un 24,2% entre 25 i 44, un 22,6% de 45 a 60 i un 18,9% 65 anys o més.
L'edat mediana era de 39 anys. Per cada 100 dones de 18 o més anys hi havia 89,8 homes.
La renda mediana per habitatge era de 36.681 $ i la renda mediana per família de 3.992 $. Els homes tenien una renda mediana de 27.817 $ mentre que les dones 19.064 $. La renda per capita de la població era de 17.271 $. Entorn del 16,2% de les famílies i el 18,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trinidad». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Trinidad». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Steigerita

La steigerita és un mineral de la classe dels fosfats. Rep el nom en honor de George Steiger (Columbia, Pennsilvània, EUA, 27 de maig de 1869 - Washington DC, EUA, 18 d'abril de 1944), químic en cap del Servei Geològic dels Estats Units.

## Característiques

La steigerita és un vanadat de fórmula química Al(VO₄)·3H₂O. Cristal·litza en el sistema monoclínic. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la steigerita pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5» juntament amb els següents minerals: chudobaïta, geigerita, newberyita, brassita, fosforrösslerita, rösslerita, metaswitzerita, switzerita, lindackerita, ondrušita, veselovskýita, pradetita, klajita, bobierrita, annabergita, arupita, barićita, eritrita, ferrisimplesita, hörnesita, köttigita, manganohörnesita, parasimplesita, vivianita, pakhomovskyita, simplesita, cattiïta, koninckita, kaňkita, metaschoderita, schoderita, malhmoodita, zigrasita, santabarbaraïta i metaköttigita.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, situat a Washington DC (Estats Units), amb el número de registre: c5108.

## Formació i jaciments

Va ser descoberta als Sullivan Brothers claims del districte miner de Gypsum Valley, al comtat de San Miguel (Colorado, Estats Units). També ha estat descrita en altres mines del mateix estat de Colorado, així com dels estats adjacents de Utah i Arizona. A banda dels Estats Units, també ha estat descrita en diferents dipòsits de vanadi del Kazakhstan.

## Referències

* ↑ «Steigerite» (en anglès). Mindat. [Consulta: 2 febrer 2022].
# Mark Viduka

Mark Anthony Viduka (ˈʋiduka) (9 d'octubre de 1975) és un exjugador de futbol que jugava de davanter centre. Ell va capitanejar la selecció nacional australiana a la Copa del Món de futbol de 2006 a Alemanya fins als vuitens de final. Té el rècord de màxim golejador australià a la prestigiosa competició de la Lliga de Campions amb quatre gols.

## Enllaços externs

* Perfil a l'OzFootball (anglès)
# Lamprologus finalimus

Lamprologus finalimus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Àfrica: és una espècie de peix endèmica del llac Tanganyika.

## Referències

* 1 2 «Lamprologus finalimus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. i M. Poll, 1991. Lamprologus. p. 218-225. A J. Daget, J.-P. Gosse, G.G. Teugels i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zanobi Acciaioli

Zanobi Acciaioli, o Acciaiuoli, o Acciajuoli (Florència, Itàlia, 25 de maig de 1461 – Roma, Itàlia, 27 de juliol de 1519), va ser un monjo dominic italià i bibliotecari. Era membre de la família del Acciaioli.
El 1495 va publicar els epigrames d'Angelo Poliziano i d'Alexandra Scala, dona de Miquel Murulle, a partir d'un encàrrec que aquest li va fer poc abans de morir. El 1518 va rebre del papa Lleó X el càrrec de bibliotecari del Vaticà, i li va encarregar traslladar-la al castell de Sant Angelo.
Va destacar també per la traducció al llatí de diverses obres d'autors grecs, com Eusebi de Cesarea, Olimpiodor i de Teodoret. També va traduir bona part de les obres de Justini. Va publicar també dos panegírics en honor de les ciutats de Nàpols i Roma.

## Referències

* 1 2 3 Castellanos de Losada, Basilio Sebastián. Biografía eclesiástica completa : vidas de los personajes del Antiguo y Nuevo Testamento... (en castellà) (en castellà). Madrid ; Barcelona: Impr. y Libr. de Eusebio Aguado ; Impr. y Libr. de J. M. de Grau y Compañía, 1848-1868, p. 95-96 (volum I).
# Nombre primer de Pillai

En teoria de nombres, un nombre primer de Pillai és un nombre primer p pel qual existeix un nombre natural n>0 tal que el factorial de n és un nombre menys que un múltiple de p, però el nombre primer no és un nombre més que un múltiple de n. Expressat algebraicament:
$n!\equiv -1\mod p$,
però:
$p\not \equiv 1\mod n$
Els primers nombres primers de Pillai són:
    23, 29, 59, 61, 67, 71, 79, 83, 109, 137, 139, 149, 193, ...
Els nombres primers de Pillai reben el nom del matemàtic indi Subbayya Sivasankaranarayana Pillai, que va ser el primer a preguntar sobre aquests nombres. La seva infinitud ha estat demostrada en diverses ocasions, per Subbarao, Erdős i Hardy.

## Bibliografia

* Guy, R. K.. Unsolved Problems in Number Theory. 3a edició. Nova York: Springer-Verlag, 2004, p. A2. ISBN 0-387-20860-7. .
* Hardy, G. E.; Subbarao, M. V. «A modified problem of Pillai and some related questions». American Mathematical Monthly, 109, 6, 2002, p. 554–559. DOI: 10.2307/2695445..
* Primer de Pillai a PlanetMath

## Referències

* ↑ (successió A063980 a l'OEIS)
# Unió de Brest

S'anomena Unió de Brest a la decisió adoptada en 1595-1596 per un grup de cristians de ritu rutè de trencar la seva dependència del Patriarca de Constantinoble i incorporar-se a l'Església Catòlica, amb el suport del rei de Polònia, Segimon III Vasa. La unió es va formalitzar a la ciutat de Brest, a la República de les Dues Nacions, actualment a Belarús. El grup resultant és l'actual Església Greco-Catòlica Ucraïnesa.

## Antecedents

Els cristians orientats a Roma i els seus homòlegs orientats a orient van trencar formalment les connexions, en el qual es coneix com a Cisma d'Orient, a partir del 1054. Els intents posteriors d'unificar els creients ortodoxos orientals i les esglésies catòliques es van fer en diverses ocasions, com en el 1452 en què el deposat metropolità Isidor de Kíev, en el càrrec des de 1437 a 1441, va avalar el Concili de Basilea, Ferrara i Florència de 1439 i va prometre formalment la unitat de l'Església Ortodoxa Rutena amb Roma.
El 1588-1589, el patriarca de Constantinoble Jeremies II va viatjar per Europa de l'Est, en particular la Confederació Polonesa-Lituana i el Gran Ducat de Moscou, on finalment va reconèixer l'Església Ortodoxa Russa de Moscou (allunyada de Constantinoble des de la dècada de 1440) i va consagrar el patriarca Job. de Moscou com a patriarca ortodox de tota Rússia. Dignitat que abans va ocupar Isidor de Kíev del 1437 al 1441. El patriarca Jeremies II va deposar al metropolità de Kíev Onesiphous Divochka i amb l'aprovació del rei de Polònia Segimon III Vasa va consagrar Miquel Rohoza com el nou metropolità de Kíev, Halych i tota la Rus'. Jeremies va ser empresonat pels otomans i pels moscovites, i es va veure obligat a elevar la seu de Moscou a un patriarcat.

## Referències

* ↑ «Union of Brest-Litovsk» (en anglès). Encyclopaedia Britannica. [Consulta: 28 gener 2023].
* ↑ «Cisma d'Orient». Gran Enciclopèdia Catalana. [Consulta: 29 gener 2023].
* ↑ Dunn, Dennis J. The Catholic Church and Russia: Popes, Patriarchs, Tsars and Commissars (en anglès). Routledge, 2017-05-15. ISBN 978-1-351-89335-0.
* ↑ Mirtshuk, J.; G., D. «The Ukrainian Uniat Church». The Slavonic and East European Review, 10, 29, 1931, pàg. 377–385. ISSN: 0037-6795.
* ↑ Velyky, Atanasii. «Church Union of Berestia». Encyclopedia of Ukraine, vol. 1, 1984. [Consulta: 29 gener 2023].
* ↑ Snyder, Timothy. The Reconstruction of Nations: Poland, Ukraine, Lithuania, Belarus, 1569-1999 (en anglès). Yale University Press, 2004-07-11, p. 303. ISBN 978-0-300-10586-5.
# Simon Andreassen

Simon Lien Andreassen (nascut el 30 de setembre de 1997) és un esportista danès que competeix en ciclisme de muntanya en la disciplina de Cross Country Olímpic (XCO). Ha competit reiterades ocasions en la UCI Mountain Bike World Cup. Des de les categories inferiors del ciclisme ha mostrat tota la seva gran qualitat i tècnica com a ciclista. Va guanyar tres medalles en la UCI Mountain Bike World, entre els anys 2015 i 2018, i tres medalles en el Campionat Europeu de XCO entre el 2017 i 2019.

## Palmarès
### BTT
#### 2014

    1r Campionats del Món Júnior UCI XCO
    1r Campionats d'Europa Júnior UCI XCO

#### 2015

    1r Campionats del Món Júnior UCI XCO
    1r Campionats d'Europa Júnior UCI XCO
    1r Campionats Nacionals Dinamarca Júnior XCO
    2n Campionats del Món UCI XCR

#### 2016

    1r Campionats Nacionals Dinamarca XCO

#### 2017

    2n Campionats del Món UCI XCR
    3r Campionats d'Europa Sots-23 UCI XCO
    3r Campionats Nacionals Dinamarca XCO

#### 2018

    3r Campionats del Món UCI XCR

#### 2020

    1r Campionats Nacionals Dinamarca XCO
    Copa del Món UCI XCO
       1r Nové Město #1
    3r Campionats del Món UCI E-MTB XCO

### Ciclocròs
#### 2013–14

    1r Campionats Nacionals Dinamarca Júnior UCI

#### 2014–15

    1r Campionats del Món Júnior UCI
    1r Campionats Nacionals Dinamarca UCI
    Copa del Món Júnior UCI
       3r Ciclocrós Namur

#### 2015–16

    1r Campionats Nacionals Dinamarca

#### 2016–17

    1r Campionats Nacionals Dinamarca

## Referències

* ↑ «Nove Mesto 2020. Copa del Mundo primer XCO. Jueves 1 de o...» (en castellà). [Consulta: 21 desembre 2020].
* ↑ «Pidcock y Andreassen entre los favoritos a ganar el Mundial 2020 de e-MTB» (en castellà). [Consulta: 21 desembre 2020].
# Maryam Khatoon Molkara

Maryam Khatoonpour Molkara, persa: مریم خاتون ملک‌آرا (Iran, 1950 - Teheran, 25 de març de 2012) fou una defensora dels drets de les persones transgènere a l'Iran, on és àmpliament reconeguda com a matriarca de la comunitat transgènere. Designada home al néixer, més tard va contribuir a l'obtenció d'una fàtua que permetia rebre una cirurgia de reassignació sexual dins de la legalitat.
Molkara va morir el 2012, després de patir un atac de cor als 62 anys.

## Referències

* ↑ «Out Right Trans Report» (en anglès). Arxivat de l'original el 2018-01-16. [Consulta: 3 gener 2021].
* ↑ «Human Rights Report: Being Transgender in Iran». Outright. Action International. Arxivat de l'original el 2018-01-16. [Consulta: 6 agost 2018].
* ↑ , 02-08-2004.
* ↑ , 27-07-2005.
* ↑ , 25-11-2004.
* ↑ Alipour, M. International Journal of Transgenderism, 18, 1, 2017, pàg. 91–103. DOI: 10.1080/15532739.2016.1250239 [Consulta: free].
# Leporillus apicalis

Leporillus apicalis és una espècie possiblement extinta de rosegador, originària de l'interior del sud d'Austràlia. Feia el niu acumulant grans piles de palets. El niu podia mesurar fins a tres metres de llargada i un d'alçada. Era un animal manso que a vegades s'enfilava a les taules per agafar-ne sucre. La gent també se'n menjava. L'última captura de L. apicalis fou enregistrada en pel·lícula el 18 de juliol del 1933, quan es calà foc als nius. Els espècimens corresponents es troben al Museu d'Austràlia Meridional. És possible que L. apicalis entrés en declivi a causa de la competència del bestiar boví i oví. Podria ser que un animal observat en una cova d'Austràlia Occidental l'any 1970 fos un exemplar de L. apicalis.

## Estat de conservació

A la seva edició del 2008 de la Llista Vermella, la UICN canvià l'estat de conservació de L. apicalis d'extint a en perill crític/possiblement extint, a causa de la possibilitat molt remota que encara sobrevisqui una població molt petita d'aquesta espècie en zones remotes de l'interior d'Austràlia que encara no han estat investigades.
# North Chicago

North Chicago és una ciutat dels Estats Units a l'estat d'Illinois. Segons el cens del 2000 tenia 35.918 habitants.

## Demografia

Segons el cens del 2000, North Chicago tenia 35.918 habitants, 7.661 habitatges, i 5.577 famílies. La densitat de població era de 1.771,1 habitants/km².
Dels 7.661 habitatges en un 46,3% hi vivien nens de menys de 18 anys, en un 48,5% hi vivien parelles casades, en un 18,9% dones solteres, i en un 27,2% no eren unitats familiars. En el 21,8% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,64.
Per edats la població es repartia de la següent manera: un 24,1% tenia menys de 18 anys, un 34,7% entre 18 i 24, un 27,5% entre 25 i 44, un 9,2% de 45 a 60 i un 4,6% 65 anys o més.
L'edat mediana era de 22 anys. Per cada 100 dones de 18 o més anys hi havia 176,3 homes.
La renda mediana per habitatge era de 38.180 $ i la renda mediana per família de 40.485 $. Els homes tenien una renda mediana de 24.480 $ mentre que les dones 23.736 $. La renda per capita de la població era de 14.564 $. Aproximadament el 12% de les famílies i el 15,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Chicago». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- North Chicago». American Fact Finder. Oficina del Cens dels Estats Units, 12-01-2010.
# Tripalium

El tripalium és un instrument de tortura de l'antiga Roma. Es compon de tri ('tres') i palium (< palus 'pal'), literalment, 'tres pals'. Precisament, l'instrument eren tres pals creuats clavats a terra, en el qual posaven esclaus rebels per tal de castigar-los. D'aquesta paraula en va derivar el verb tripaliare (o trepaliare), que significava inicialment torturar algú amb el tripalium.
D'aquesta paraula va sorgir el verb treballar, malgrat que en el sentit inicial la paraula treballador es referia més aviat a un botxí (aquell que executa les penes de mort) i no pas a una víctima, com avui en dia. La paraula és d'origen llatí i, per tant, té variants en diferents llengües llatines amb el mateix significat que el català: trabalho (o traballo) en portuguès-gallec; travail, en francès; trabajo en castellà... O amb significats un poc diferents en altres llengües, com ara travagilare ('turmentar') en italià o travel ('viatge') en anglès.

## Referències

* ↑ «treballar». Gran diccionari de la llengua catalana. Enciclopèdia Catalana.

## Bibliografia

* Culture et Travail, Thèmes IEP de province 2014, Charles Tafanelli, Studyrama